ตะลึงดอกดาวกระจายบานแผ้แหล้สะพรั่ง 1ล้านต้น นักท่องเที่ยว แห่ชม
วันที่ 18 ธ.ค.นักท่องเที่ยว ตะลึง แห่ชม ทุ่งดอกดาวกระจาย หรือ ดอกคอสมอสฝรั่งเศส หรือ คำทางภาคเหนือเรียกว่าดอกคำแผ้แหล้สีชมพู สีบานเย็นและสีเหลืองบานสะพรั่ง นับ 1 ล้านต้น ในพื้นที่ 12 ไร่ ในพื้นที่บ้านเมืองแกนพัฒนา ต.อินทขิล อ.แม่แตง จ.เชียงใหม่ ในวันที่ 25 ธันวาคม 2558 ถึงวันที่ 3 มกราคม 2559 จะมีการจัดงาน หนาวนี้ที่เมืองแกน โดยทั้งหมู่บ้านตั้งแต่ถนน ระยะทางกว่า 3 กม. สองข้างจะประดับไปด้วยดอกดาวกระจายสีเหลือง และดาวกระจายสีชมภู งดงามตระการตายิ่งนัก ซึ่งบรรยากาศในช่วงนี้ มีนักท่องเที่ยวหลั่งไหลเข้าไปถ่ายรูปที่ทุ่งดอกดาวกระจาย หลังที่ทำการเทศบาลเมืองเมืองแกนพัฒนา ซึ่งทางนายจรัส ไชยยา นายกเทศมนตรีเมืองเมืองแกนพัฒนา ได้เนรมิตพื้นที่เป็นสวนดอกไม้ขนาดใหญ่ มีกังหันลมแบบปประเทศฮอลแลนด์ และรองเท้าขนาดยักษ์สีงดงามวางอยู่กลางทุ่งดอกดาวกกระจาย เป็นที่ชื่นชอบของนักท่องเที่ยวยิ่งนักโดยแต่ละภาพที่ออกไปเหมือนถ่ายในต่างประเทศ นักท่องเที่ยวหลายคนต่างบอกว่ามันเป็นความงดงามที่ยากจะบรรยายต้องให้มาดูชมกับตาให้ได้,นายจรัส ไชยยา นายกเทศมนตรีเมืองเมืองแกนพัฒนา ได้เผยว่า ในการจัดงานหนาวนี้ที่เมืองแกน ตนได้จัดสวนดอกไม้ดอกดาวกระจาย หรือ ดอกคอมมอสจากฝรั่งเศส ผสมผสานดอกดาวกระจาย หรือ บานแผ่แหล้ ในปีนี้รวมกันแล้วมากกว่า 1 ล้านต้น พร้อมได้จัดทำรองเท้ายักษ์สีสดใส 2 คู่ มีกังหันลมขนาดใหญ่ อยู่ด้านหลังทุ่งดอกไม้สวยงามมาก และหลังจากที่ดอกดาวกระจายเบ่งบานมาร่วม 1 สัปดาห์ มีนักท่องเที่ยวหลั่งไหลเข้ามาถ่ายภาพวันละไม่ต่ำกว่า 2,000 คน และมั่นว่า ในวันที่เปิดงาน หนาวนี้ที่เมือแกน จะมีนักท่องเที่ยวแห่เข้ามาจำนวนมาก ซึ่งในปีนี้ในงานได้จัดอย่างยิ่งใหญ่และการแสดงทางวัฒนธรรมล้านนา มีการทำใส้อั่วสมุนไพรที่ยาวที่สุดในโลก และกลองสะบัดชัยจำลองที่ใหญ่ที่สุดในโลก ให้ชม สำหรับไฮโลท์ก็คือทุ่งดอกดาวกระจายที่จะเบ่งบานนานถึง 1 เดือนเต็ม จึงเชิญชวนมาเที่ยวงานหนาวนี้ที่เมืองแกน โดยทั้งหมู่บ้านมีแหล่งท่องเที่ยวอีกจำนวนมาก รวมทั้งกราบไหว้ขอพรปีใหม่ จากพญาสามฝั่งแกน ที่ศักดิ์สิทธิ์ยิ่ง ความงดงามจะมีตั้งแต่เข้าสู่ประตูเทศบาลเมืองเมืองแกนพัฒนา ดอกไม้จะเบ่งบานสองข้างทางจนถึงทุ่งดอกคำแผ่แหล้ สัญญลักษณ์แห่งความสุขที่เตรียมต้อนรับนักท่องเที่ยว
ภาพทุ่งดอกดาวกระจาย หรือ บานแผ้แหล้ ที่ เทศบาลเมืองเมืองแกนพัฒนา ต.อินทขิล อ.แม่แตง จ.เชียงใหม่ นักท่องเที่ยวแห่ชมความงดงาม เตรียมจัดงาน หนาวนี้ที่เมืองแกน
ดอกคอสมอสฝรั่งเศส,ดอกดาวกระจาย,ดอกคำแผ้แหล้,สีชมพู,แม่แตง,เชียงใหม่,แกนพัฒนา,ฮอลแลนด์,รองเท้าขนาดยักษ์,จรัส ไชยยา,นายกเทศมนตรีเมืองเมืองแกนพัฒนา,นักท่องเที่ยว,หลั่งไหล,ข่าว,ไทยรัฐออนไลน์,ข่าวสังคม,ภูมิภาค,ทั่วไทย